laion/Wikipedia-Exotic huggingface dataset:
The Second Barbra Streisand Album

The Second Barbra Streisand Album (בעברית: האלבום השני של ברברה סטרייסנד) הוא אלבומה השני של הזמרת ברברה סטרייסנד, אשר הוקלט באוגוסט 1963 כשישה חודשים אחריי צאת אלבומה הראשון והוא הקולט במשך ארבעה ימים במהלך יוני אותה שנה. כשנשאלה הזמרת על שם האלבום אמרה: "הוא נקרא ככה כי זה פשוט מה שזה, למה לי לקרוא לזה באיזה שם מפואר שאף אחד לא יזכור ממילא". האלבום יצא על גביי תקליטים בצבע כחול ובכך זו הייתה הפעם הראשונה בה קולומביה רקורדס הוציאו תקליטים בצבע. בשנים 1987 ו-1993 האלבום יצא מחדש על גבי פורמטים שונים של דיסקים. השיר "It Had to Be You" היה מיועד במקור עבור אלבום זה אך לבסוף שוחרר כחלק מאלבומה השלישי. בנוסף הקליטה הזמרת גרסת כיסוי לשירו של קול פורטר "Who Would Have Dreamed" אך גרסה זו לא שוחררה עד היום. מידע על האלבום The Second Barbra Streisand Album באתר MusicBrainz מידע על האלבום The Second Barbra Streisand Album באתר AllMusic האלבום The Second Barbra Streisand Album באתר Discogs האלבום The Second Barbra Streisand Album באתר ספוטיפיי 8 בפברואר 1963, 3 ביוני, 6 ביוני ו-7 ביוני 1963
Popstar

"Popstar" הוא סינגל של המוזיקאי האמריקאי די. ג'יי. חאלד, בשיתוף הראפר הקנדי דרייק. השיר יצא לאור ב-17 ביולי 2020, יחד עם שיתוף פעולה נוסף של השניים בשם "Greece", כשני הסינגלים המובילים מתוך אלבום האולפן ה-12 של חאלד, Khaled Khaled, על ידי חברות התקליטים OVO סאונד, We the Best מיוזיק גרופ ואפיק רקורדס. בינואר 2020 טס חאלד לעיר הולדתו של דרייק טורונטו, ובילו שם השניים באולפן הקלטות. ביוני, הכריז חאלד על שיתוף פעולה עם דרייק בעמוד האינסטגרם שלו. עוד הכריז כי "הסינגל הראשון כבר מוכן" ואישר שהוא עובד על אלבום חדש. לאחר שמעריציו של חאלד הציפו אותו בשאלות על שיתוף הפעולה עם דרייק, הוא אמר שהמעריצים יצטרכו "לחכות עוד קצת למוזיקה חדשה". בתחילת יולי, אישר חאלד כי דרייק נמצא באלבומו החדש. ב-15 ביולי, יומיים לפני צאת השיר, הודיע חאלד כי אלבום האולפן ה-12 שלו ייקרא Khaled Khaled, וכי שני שיתופי פעולה עם דרייק בשם "Popstar" ו-"Greece" יצאו לאור ב-17 ביולי. חאלד ודרייק שיתפו פעולה פעמים רבות קודם לכן, תחילה בשנת 2009 בשיר "Fed Up", ובמהלך שנות ה-2010, בשירים "I'm On One", "No New Friends", "For Free" ו-"To the Max". "Popstar" ו-"Greece" הופיעו לראשונה במקומות ה-3 וה-8 בהתאמה במצעד הבילבורד הוט 100, ובכך הפכו לשירים ה-24 וה-25 של דרייק שהגיעו היישר אל העשירייה הפותחת במצעד. כמו כן, דרייק שבר את שיא כל הזמנים של מספר השירים הרב ביותר שהגיעו לעשירייה הפותחת של המצעד, תוך שהכניס כ-40 שירים ושבר את שיאה של הזמרת מדונה, בה החזיקה כ-18 שנים. הווידאו קליפ הרשמי של השיר פורסם בערוץ היוטיוב של די. ג'יי. חאלד ב-3 בספטמבר 2020. בקליפ מככב הזמר הקנדי ג'סטין ביבר. דרייק, לעומת זאת, מופיע בתחילת הקליפ בלבד, אף על פי שהקליפ נפתח כשהוא מקבל הודעות וידאו רבות מחאלד בהם הוא מבקש ממנו להופיע בקליפ של השיר. בעודו בסגר בקנדה, דרייק קורא לביבר להופיע בקליפ במקומו. בקליפ משתתפת גם אשתו של ביבר, היילי בולדווין. מידע על הסינגל "Popstar" באתר מיוזיק בריינז מילות השיר "Popstar" באתר Genius סרטון השיר "Popstar" באתר יוטיוב די. ג'יי. חאלד, דרייק, OZ, דייוויד רוף, אליאס קלוגהאמר OZ, דייוויד & אלי, די. ג'יי. חאלד DJ Khaled Teases Drake Single, Rap-Up (באנגלית) DJ Khaled Announces New Album 'Khaled Khaled', Rap-Up (באנגלית) Drake & DJ Khaled Team up For Two New Songs, “Greece” & “Popstar”, www.okayplayer.com Drake Breaks Record For Most Top 10 Billboard Hot 100 Hits, Thanks to DJ Khaled Collabs, www.billboard.com, ‏2020-07-27 (באנגלית) Daniel Montgomery, Daniel Montgomery, MTV VMAs announce nominees for Song of the Summer and Best Group: BTS, Harry Styles, Taylor Swift and more, GoldDerby, ‏2020-08-25 (באנגלית) Lady Gaga Leads 2020 MTV EMA Nominations, Followed by BTS & Justin Bieber, Billboard (באנגלית) ARIA Top 50 Singles Chart, www.aria.com.au (באנגלית) Gold & Platinum, RIAA (באנגלית)
סמל העיר עפולה

סמל העיר עפולה הוא סמלה הרשמי של העיר עפולה והעירייה, אומץ באוקטובר 1958. הסמל מורכב ממגן מחולק לשניים באלכסון, חציו התחתון בעל שדה ירוק, והחצי העליון בעל שדה כתום, בראש המגן ציצה בצורת טרפז הפוך בצבע כתום, ובו רשום שם העיר. החצי הכתום מוטען באיור של עיר על רקע הרים, בדומה לעפולה עצמה. החצי הירוק מוטען בפטיש המכה בסדן ולצידו שיבולת חיטה. בתחתית הסמל רשום הכיתוב "עיר יזרעאל", שהוצע כשמה המקורי של העיר, והיה בשימוש בשנותיה הראשונות, על שמה של העיר המקראית יזרעאל. במהלך 2023, העיר אימצה סמליל רשמי במסגרת הליך מיתוג מחדש. הסלוגן הנבחר היה "עפולה. סיפור הצלחה יזרעאלי" כהמשך לשם העיר המקורי. הסמל הופיע על בול דואר שהונפק ב-23 באוגוסט 1983, עוצב על ידי משה פרג ושוויו היה 15 ש"ח. מדיה וקבצים בנושא סמל העיר עפולה בוויקישיתוף פקודת העיריות, 15 בנובמבר 1972, קובץ התקנות, 7 בדצמבר 1972, עמוד 408 סמל העיר, באתר עיירית עפולה אחרי עשור: סמל חדש לעיר עפולה, באתר עיריית עפולה, מרץ 2023 אחרי עשור: זו העיר שמשנה את הסמל שלה, באתר אייס, 27 במרץ 2023 עפולה הבול, באתר התאחדות בולאי ישראל ערך זה הוא קצרמר בנושא סמלים ובנושא ישראל. אתם מוזמנים לתרום לוויקיפדיה ולהרחיב אותו.
יחסי בוסניה והרצגובינה – ספרד

יחסי בוסניה והרצגובינה–ספרד הם היחסים בין בוסניה והרצגובינה לספרד. הקשרים ההיסטוריים בין שתי המדינות מתוארכים להחדרת השפה הספרדית לבוסניה על ידי יהודים דוברי ספרדית שנמלטו מספרד לאחר כניסתו של צו אלהמברה בשנת 1492. במהלך מלחמת בוסניה בשנים 1992–1995 שלחה ספרד כוחות לתמיכה במאמץ שמירת השלום של האו"ם בבוסניה. השפה הספרדית הוצגה לראשונה לבוסניה והרצגובינה כאשר היא הובאה על ידי היהודים הספרדים דוברי הספרדית, שנמלטו מכתר קסטיליה ומכתר אראגון בעקבות חקיקת צו אלהמברה על ידי איזבלה הראשונה, מלכת קסטיליה, ופרננדו השני, מלך אראגון, בשנת 1492. על פי מפקד האוכלוסין בשנת 1921, השפה היהודית-ספרדית הייתה שפת האם לכ-10,000 מתוך 70,000 תושבים בסרייבו. שואת יהודי יוגוסלביה, ובפרט אלו שהתגוררו בשטחי המדינה העצמאית של קרואטיה (ממשלת בובות שכללה את כל שטחי בוסניה והרצגובינה) בשנות הארבעים ומלחמת בוסניה בשנות התשעים דלדלו מאוד את האוכלוסייה היהודית של בוסניה והרצגובינה; מעט מאוד מהיהודים שנותרו הם דוברים לאדינו כשפתם הראשונה. האוניברסיטה היחידה בבוסניה והרצגובינה המציעה קורסים בשפה הספרדית היא אוניברסיטת סרייבו. ספרד כרתה ברית עם בוסניה והרצגובינה במהלך מלחמת בוסניה (1992–1995). לאחר העברת החלטה 770 על ידי מועצת הביטחון של האו"ם בשנת 1993, שהבטיחה אספקת סיוע הומניטרי על ידי כוחות האו"ם אפילו בכוח, ספרד, יחד עם צרפת, איטליה ובלגיה, שלחו כוחות לסייע במאמץ. ספרד הצטרפה גם לצרפת, בריטניה וארצות הברית בחתימת הסכם "אסטרטגיה משותפת" מיום 22 במאי 1993 לשמירה על "אזורים בטוחים" מפני פלישה סרבית. שגרירות ספרד בסרייבו, בירת בוסניה והרצגובינה, נפתחה בשנת 1999. היחסים הכלכליים והמסחריים מוגבלים למדי, בגלל היעדר יזמים ספרדיים ותהליך הסטנדרטיזציה המתמשך במדינה האחרונה, כמו גם בשל הנושאים שמציבה הבירוקרטיה והשחיתות בבוסניה והרצגובינה. אחת המטרות שהציבה השגרירות היא קידום התרבות הספרדית על ידי עריכת קונצרטים, תערוכות ואירועים אקדמיים. בנוסף, העיר ברצלונה חתמה על הסכם ידידות ושיתוף פעולה עם סרייבו בשנת 1994, ופתחה את שגרירות הדמוקרטיה המקומית, המאוישת על ידי נציגת ברצלונה בסרייבו בשנת 1996. בוסניה והרצגובינה מחזיקה בספרד שגרירות במדריד. ספרד מחזיקה בבוסניה והרצגובינה שגרירות בסרייבו וקונסוליה במוסטר. מדיה וקבצים בנושא יחסי בוסניה והרצגובינה – ספרד בוויקישיתוף Torres Rubio, Sonia, El español en Bosnia-Herzegovina (בספרדית), pp. 1, 6, נבדק ב-14 במאי 2015 {{citation}}: (עזרה) "Embassy of Bosnia-Herzegovina in Madrid, Spain". embassypages.com. 2015. אורכב מ-המקור ב-3 בפברואר 2016. נבדק ב-21 במאי 2015. {{cite web}}: (עזרה)
יהלי רוטנברג

יהלי רוטנברג (נולד ב-18 באוקטובר 1974) הוא כלכלן ורואה חשבון ישראלי המשמש כחשב הכללי במשרד האוצר. יהלי רוטנברג נולד בלימה בירת פרו, שם שהו הוריו בשליחות עת שימש אביו, הרב נפתלי רוטנברג, ברבנות. בהיותו כבן שלוש שבה משפחתו לישראל. הוא בוגר תואר ראשון בכלכלה, תואר שני במנהל עסקים עם התמחות במימון מטעם אוניברסיטת בר-אילן. בנוסף הוא רואה חשבון. בשנים 2001–2002 היה עמית במרכז מילקן לחדשנות, בהמשך השתלם בקורסים שונים כגון קורס מנהלי סיכונים, קורס דילרים לחדרי עסקאות, קורס דירקטורים ועוד. היה סגן בכיר לחשב משרד החינוך (2004–2007), חשב בכיר במטה החשב הכללי (2007–2011) החשבונאי הראשי (2011–2012), סגן בכיר לחשב הכללי (2012–2017), ראש חטיבת המימון, האשראי והמידע הניהולי. במסגרת תפקידו זה ניהל קשרים עם חברות דירוגי האשראי הבינלאומיות והוביל גיוסי חוב. היה אחראי בין השאר על הטיפול בחוב של חברת החשמל ושימש דירקטור בחברת נמל אשדוד. מאז 2017 כיהן כסמנכ"ל כספים וכמנהל כספים ראשי של קבוצת בזק. באוקטובר 2020 הודיע שר האוצר ישראל כץ על כוונתו למנות את רוטנברג לחשב הכללי לאחר סיום תפקידו של רוני חזקיהו. ב-22 בנובמבר 2020 מונה רוטנברג לחשב הכללי במשרד האוצר. בדצמבר 2020 הודיע לכל המנכ"לים של כלל משרדי הממשלה כי כל התיקונים שבוצעו בתקציבי המשרדים עד עתה הועברו למעשה כ"הוראות שעה" ואינם תקפים אם לא יאושר תקציב 2020 עד סוף השנה האזרחית. רוטנברג נשוי ואב לשלושה. מתגורר בהר אדר ומנהל אורח חיים דתי. יהלי רוטנברג, ברשת החברתית LinkedIn יהלי רוטנברג, ברשת החברתית פייסבוק דוח מיידי על מינוי נושא משרה בכירה, באתר מאיה, ‏2017 יהלי רוטנברג, באתר מרכז מילקן לחדשנות עמירם ברקת, ‏המקצועיות, הביקורת, הקשרים וסימני השאלה הפוליטיים: מאחורי הקלעים של מינוי החשב הכללי הבא באוצר, באתר גלובס, 10 באוקטובר 2020 אבי וקסמן, מהאוצר לבזק – ובחזרה: יהלי רוטנברג ימונה לחשב הכללי, באתר TheMarker‏, 9 באוקטובר 2020 עמירם ברקת, ‏מינוי יהלי רוטנברג לתפקיד החשב הכללי אושר על ידי הממשלה, באתר גלובס, 22 בנובמבר 2020 גד ליאור, החשב הכללי: "קיצוץ בכל משרדי הממשלה ב-1 בינואר", באתר ynet, 16 בדצמבר 2020 רו"ח יהלי רוטנברג, באתר GOV.IL ריקי ממן, מוסף 50 המשפיעים מהציונות הדתית, מקור ראשון, באתר hamashpyim.makorrishon.co.il
מרדכי רייכינשטיין

הרב מרדכי רייכינשטיין (נולד ב-30 במרץ 1969, י"א בניסן ה'תשכ"ט) הוא רבה הראשי לשעבר של איחוד הקהילות יהודיות הדתיות ברפובליקה בלארוס, וחבר ועדה מתמדת של מרכז רבני אירופה, נשוי ואב לשישה. רב רייכינשטיין נולד בעיר מוהילב אשר בבלארוס. לאחר שירות הצבאי החל להתקרב לשמירת התורה. את לימודיו התורניים התחיל בישיבת "תורת חיים" בעיר מוסקבה ולאחר מכן בישיבת "שבות עמי" בירושלים. ב-1991 התחיל את לימודיו ב"מכון לב" ולאחר סיום הלימודים ב-1994 המשיך לימודים תורניים בכולל אברכים שעל ידי "ישיבת הר"ן" בירושלים וכעבור זמן בסניף הישיבה בביתר עילית. החל משנת 1994 לימד במרכז קהילתי "אש התורה" בעיר קייב, ובשנת 1999 נבחר לכהן כרב הקהילה. בנוסף בשנים 1993–1998 עסק בהכנת ספרים של הרב אריה קפלן לדפוס, כדוגמת ספר "תורת חיים" (живая тора), "הגדה של פסח" ועוד. משנת 2005 מנהל תוכניות של קרן מורשה עולמי, שלוחה של קרן וולפסון, המתמקדת בבניית חיים יהודיים בבלארוס ופועלת בקהילות הומיל, מוהילב, ויטבסק, וקהילת "לך לך" בעיר מינסק. בשנת 2016 נבחר הרב רייכינשטיין לכהן כרב הראשי לאיחוד הקהילות יהודיות הדתיות ברפובליקה בלארוס, תפקיד בו נשא עד אמצע שנת 2021. בשל התפשטות של מגפת הקורונה בישראל קיבלה ממשלת בלארוס החלטה לחייב את כל המגיע מישראל בבידוד בן 14 ימים, דבר שלא הקפידו בו חלק מהישראלים וכן חלק מקהילות היהודיות. בשל נסיבות אלו פנה אל הרב הראשי לישראל הרב דוד לאו בבקשת פסק והנחיה אלו צעדים לנקוט כנגד מפרי תנאי הבידוד. ועדה מתמדת – CER Мордехай Райхинштейн, Toldot.ru — Иудаизм и евреи Главным раввином Иудейского религиозного объединения Беларуси стал раввин Мордехай Райхинштейн, Лехаим, ‏2016-09-11 ИРО в РБ, www.facebook.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרדכי רייכינשטיין".
כשניקו תתחיל לדבר

כשניקו תתחיל לדבר הייתה להקת רוק ישראלית. בשנת 1992 הקימו אייל קופמן ופטריק סבג את הלהקה, שנקראה על שם הכלבה של קופמן, לאחר שנפגשו בגן צ'ארלס קלור בזמן ששניהם עבדו כמאבטחים. הם תלו מודעות ברחבי תל אביב, וכך הצטרפו להרכב החדש רונן אשטמקר, יואב טלר ורונן חילביץ'. הלהקה ניגנה במועדונים, בעיקר בתל אביב ובחיפה. בשנת 1996 הוחתמה הלהקה בחברת התקליטים NMC, וזו מינתה את יעקב גלעד לשמש המנהל האומנותי שלה. במשך כשנה עבדה הלהקה על אלבום הבכורה, שאותו הפיק מוזיקלית ליאור טבת. בשנת 1997 יצא האלבום, הנושא את שמה של הלהקה. מתוך האלבום הצליח הלהיט "צל כבד", שהגיע למקום ה־39 במצעד הפזמונים העברי השנתי של תחנת הרדיו רשת ג' לשנת ה'תשנ"ז. באותה השנה הצטרף אל הלהקה המוזיקאי ארז לב ארי כגיטריסט, אך היא התפרקה זמן קצר לאחר מכן. פטריק סבג – שירה, גיטרה ומפוחית אייל קופמן – קלידים, אקורדיון וגיטרה רונן חילביץ' – גיטרה בס רונן אשטמקר – תופים יואב טלר – גיטרה כשניקו תתחיל לדבר, באתר אפל מיוזיק (באנגלית) כשניקו תתחיל לדבר, באתר ספוטיפיי כשניקו תתחיל לדבר, באתר Last.fm (באנגלית) כשניקו תתחיל לדבר, באתר MusicBrainz (באנגלית) כשניקו תתחיל לדבר, באתר דיזר כשניקו תתחיל לדבר, באתר Discogs (באנגלית) כשניקו תתחיל לדבר, באתר Genius כשניקו תתחיל לדבר, דף שער בספרייה הלאומית האלבום כשניקו תתחיל לדבר באתר Last.fm עמי פרידמן, "האלבום שלנו נהיה קאלט שקונים ב־400 שקל", באתר ynet, 31 באוקטובר 2018 צל כבד, באתר "פזמונט" בן שלו, ארז לב ארי ופטריק סבג מגיחים מן הערפל, באתר הארץ, 26 ביולי 2013
מיופנתרה

מיופנתרה (שם מדעי: Miopanthera; מילולית: "פנתר המיוקן") הוא סוג של טורף ממשפחת החתוליים שהתקיים בתקופת המיוקן לפני 12 עד 9 מיליון שנה מהיום. הסוג הוגדר ב-1938 ונכללו בו 2 מינים: Miopanthera lorteti ו-Miopanthera pamiri. חתול זה היה קרובו של הפסדאלורוס ובעבר השתייך אליו, כשממצאי המין M. lorteti, שהתגלה בצרפת, היו שייכים אליו. בשנת 1965 התגלו ממצאי מאובנים של חתול בטורקיה שהשתייכו לסוג, אך השתייכו למין נוסף - Miopanthera pamiri. עם זאת טיב הממצאים היה נמוך וחלק מהחוקרים ראו במין זה טקסון מבוטל. בשנת 2017 העריכו כמה חוקרים שהמין שנמצא בטורקיה היה מאבות הפנתרים המודרניים והיה קרובו של המין פנתר בליתיה, הקדום שבפנתרים שהתקיים בטיבט. ייתכן שהוא היה גם קרוב לסוג נמר ערפילי, הסוג הקרוב ביותר לפנתרים שקיים עד היום. חתול זה היה קטן יחסית לפנתרים והגיע לגודל של קרקל עד לנמר קטן, באורך של 130 ס"מ ומשקל ממוצע של 35 ק"ג. בדומה לפנתרים המודרניים הוא היה בעל מבנה ניבים גדולות וארוכות עם חותכות שפונות כלפי מעלה מעט. מיופנתרה, באתר GBIF (באנגלית)
עדן גבאי

המונח "עדן גבאי" מפנה לכאן. לערך העוסק בקומיקאי ישראלי, ראו עדן דניאל גבאי. עדן גבאי (נולד ב-12 בספטמבר 1995) הוא זמר ישראלי, הידוע בעיקר בביצוע הלהיט "שרוטים" ביחד עם הראפר סאבלימינל, שזכה בפרס אקו"ם לשיר המושמע ביותר לשנת 2016. גבאי נולד וגדל במגדל העמק. החל את דרכו המוזיקלית ב-2013, כשהשתתף בתוכנית המציאות "אייל גולן קורא לך", בה העפיל לגמר וזכה במקום השלישי. בהמשך השנה, הוציא גבאי את סינגל הבכורה שלו, "מאוהב". גבאי חתם בחברת התקליטים של הראפר סאבלימינל "משפחת תאקט" ובשנת 2016 הוציאו יחד את השיר "שרוטים", שהיה ללהיט והגיע למקום הראשון במצעד ההשמעות ברדיו השבועי של מדיה פורסט. השיר צעד במצעד כשבעה שבועות בסך הכול, ואף היה לשיר המושמע ביותר לשנת 2016 לפי נתוני החברה. כמו כן, זכו גבאי וסאבלימינל בפרס אקו"ם לשיר המושמע ביותר. בשנת 2017 השתתף גבאי בשירם של ההרכב האולטראס, "גבר אוהב", מתוך אלבומם, "איזה לילה הולך להיות". השיר הגיע בשיאו למקום השני במצעד ההשמעות ברדיו השבועי של מדיה פורסט. באותה השנה, עזב גבאי את "משפחת תאקט". בשנת 2019 התחתן והוציא שיר מקורי בשם "עומד מולך" שהפך להיות להיט בקרב זוגות בישראל.[דרוש מקור] בשנים האחרונות התברג כאחד מזמרי החופות הבולטים בז'אנר. מדיה וקבצים בנושא עדן גבאי בוויקישיתוף עדן גבאי, ברשת החברתית אינסטגרם עדן גבאי, במיזם "אישים" לתיעוד היצירה הישראלית עדן גבאי, באתר ספוטיפיי עדן גבאי, באתר "פזמונט" קבלו את חמשת הפיינליסטים של אייל גולן, באתר ‏מאקו‏, 28 בפברואר 2013 עדן אבוטבול שרה מושלם את "רוח ים" בערבית, באתר ‏מאקו‏, 5 במרץ 2013 עדן גבאי: "אייל גולן היה ונשאר מודל לחיקוי", באתר ‏מאקו‏, 23 בדצמבר 2013 המצעד השבועי, שבוע 02, 2016, באתר מדיה פורסט ישראל המצעד השבועי, שבוע 08, 2016, באתר מדיה פורסט ישראל המצעד השנתי, באתר מדיה פורסט, השירים הישראליים, שנת 2016 דפנה ארד, "שרוטים" של סאבלימינל ועדן גבאי הוא השיר המושמע ביותר ברדיו בשנה החולפת, באתר הארץ, 4 באוקטובר 2016 המצעד השבועי, שבוע 08, 2017, באתר מדיה פורסט ישראל אבי כאכון, ‏כולם כאן שרוטים, באתר ‏מאקו‏, 25 בדצמבר 2017
סטיריופליס

סטיריופליס (שם מדעי: Styriofelis) הוא סוג נכחד של חתול שהתקיים בתקופת המיוקן באירופה שלפני 20 עד 9.5 מיליון שנה, והוא היה קרובו של הפסדאלורוס, המיופנתרה ושל חתולים פרימיטיבים דומים. המאובנים שלו נחשבו במקור למאובני פסדאלורוס, אך הועברו לסוג נפרד ב-1929. סוג זה הכיל 2 מינים: Styriofelis lorteti ו-Styriofelis romieviensis ובעבר נכלל עוד מין - Styriofelis turnauensis שכיום נחשב למין של פסדאלורוס. מין נוסף בשם Styriofelis vallesiensis הועבר בשנת 2017 לסוג נפרד - Leptofelis. החתול הקדום הגיע לגודל של אוצלוט עד שונר באורך של 120 ס"מ וגובה 45 ס"מ בכתפיים. משקלו לא עלה על 20 ק"ג וחלק מהפרטים היו קטנים בהרבה. עם זאת הוא היה בעל גולגולת רחבה עם מרווחים קצרים בין המלתעות והטוחנות, מבנה שנעלם בחתולים המאוחרים יותר. בנוסף היה בעל רגליים שריריות שהתאימו הן לזינוק וטיפוס על עצים והן לריצה אחרי טרף. ייתכן שהחתול הקדום היה מומחה בשני הדברים. סטיריופליס, באתר GBIF (באנגלית)
אדם ססלר

אדם ססלר (באנגלית: Adam Sessler; נולד ב-29 באוגוסט 1973 בברקלי שבקליפורניה) הוא מנחה טלוויזיה. ססלר התפרסם בזכות הנחייתו את התוכנית X-Play יחד מורגן ווב (בעבר נקראה Gamespot TV ולאחר מכן Extended Play) בערוץ הגיימרים האמריקני G4 (בעבר TechTV). ססלר היה אחד היחידים אשר המשיכו לעבוד בערוץ הגיימרים בעוד שזה שינה מספר פעמים בעלות והנהלות. ססלר מוערך עקב הבנתו ופרשנותו בתחום משחקי וידאו ודומיהם וצבר לעצמו מעריצים רבים בתחום, הרואים בו אחת מהסמכויות העליונות בנושאים אלה. פופולריות זו הודגמה כאשר מתיחה עבור אחד באפריל הציגה אותו מככב בתוכנית לילה, בה הוא מגדף את אורחיו עד אשר אלו מתחילים לספק לו מידע על משחקים, הוצף הערוץ בשאלות מתי תעלה התוכנית, על אף שהיה מדובר במתיחה בלבד. במקרה אחר פתח מעריץ של ססלר אתר בו התחזה לו ורכש את אמונם של מספר מעריצים אחרים. בנוסף לתוכנית X-Play ססלר הופיע גם בתוכנית הטכנולוגיה והמחשוב Attack of the Show! בפינה שבועית בה סוקר את חדשות עולם המשחקים. מדיה וקבצים בנושא אדם ססלר בוויקישיתוף אדם ססלר, ברשת החברתית אקס (טוויטר) אדם ססלר, במסד הנתונים הקולנועיים IMDb (באנגלית) (פרופילו של ססלר כפי שהוצג באתר G4 בארכיון Wayback Machine (אורכב 29.09.2007)) (העימות של ססלר עם ג'ק ת'ומסון בארכיון Wayback Machine (אורכב 04.08.2018)) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
זאליקה סולי

זאליקה סולי (בערבית: زاليكا سولى;‏ 7 באוקטובר 1947 – 27 ביולי 2021) הייתה שחקנית ניז'רית. היא הייתה שחקנית הקולנוע המקצועית הראשונה מאזור אפריקה שמדרום לסהרה, ונחשבה לאחת השחקניות החלוצות של הקולנוע האפריקאי. סולי נולדה בשנת 1947 בניאמיי, בירת ניז'ר. בגיל 19, סולי כיכבה בתפקיד הראשי בסרט Le Retour d'un aventurier של היוצר הניז'רי מוסטפא אל-אסאן, שיצא בשנת 1966. לאחר מכן היא כיכבה בסרטים רבים של השחקן והבמאי הניז'רי אומארו גאנדא, כגון Cabascabo בשנת 1968, Le Wazzou Polygame בשנת 1971, Saïtane בשנת 1972, ו-L'Exilé בשנת 1980. בנוסף, הופיעה בשנת 1972 בסרט Women Cars Villas Money של אל-אסאן, בשנת 1983 בסרט Petanqui של הבמאי האיווארי יאו קוזולוה, ובשנת 1983 בסרט Aube Noire של דג'ינגאריי מאיגה. סולי הייתה שחקנית הקולנוע המקצועית הראשונה מאזור אפריקה שמדרום לסהרה. עקב העושר והתהילה שלה, סולי הייתה ידועה לשמצה עקב התנהגות ציבורית שנחשבה בזמנה לפרובוקטיבית, כמו לבישת מכנסיים. למרות ההצלחה הראשונית שלה, תעשיית הקולנוע בניז'ר התדרדרה לאחר שנות ה-80, מה שלא איפשר לה להרוויח מהקריירה שלה. בין השנים 1978–1985 סולי עבדה במשרד הרדיו והטלוויזיה של ניז'ר. בשנת 1989 היא ניסתה לחזור לקולנוע דרך הסרט Mami Watta של מוסטפא דיופ, אך הסרט לא צלח. בשנות ה-90, סולי זכתה להערכה על חייה ועבודתה בצורת אותות מניז'ר וממדינות זרות. כמו כן, היוצר הניז'רי ג'ין-פייר קאבה צילם סרט תיעודי בשם Zalika המספר על חייה. בשנת 2004, הבמאית והכותבת הניז'רית ראהמאתו כייתא צילמה סרט תיעודי בשם Al'lessi... An African Actress שתיאר את חייה של סולי. בזמן שכייתא יצרה את הסרט, בשנת 1998, סולי וארבעת ילדיה חיו בניאמיי בבית בעל שני חדרים, ללא אוכל או מים. הסרט נגמר עם המידע ששנתיים לאחר שצולמה סולי נאלצה להגר ועבדה כעוזרת בית באירופה. סולי נחשבה לאחת השחקניות החלוצות של הקולנוע האפריקאי. נפטרה ב-27 ביולי 2021. זאליקה סולי, במסד הנתונים הקולנועיים IMDb (באנגלית) זאליקה סולי, באתר AllMovie (באנגלית) זאליקה סולי, במסד הנתונים הקולנועיים KinoPoisk (ברוסית) Abdourahmane Idrissa; Samuel Decalo (2012). "Souley, Zalika". Historical Dictionary of Niger. Scarecrow Press. p. 418. ISBN 978-0-8108-7090-1. Badoe, Yaba (2005). "Women at Ouagadougou: Yaba Badoe talks to three women directors at this year's Fespaco" (PDF). African Gender Institute. Regnier, Isabelle (16 בנובמבר 2010). ""Al'lèèssi" : le destin d'une actrice africaine" ["Al'lèèssi": the fate of an African actress]. Le Monde (בצרפתית). {{cite news}}: (עזרה) Gbadamassi, Falila (15 בנובמבר 2019). "Les comédiennes africaines ont désormais leur association après une assemblée historique en Côte d'Ivoire" [לשחקניות אפריקאיות יש את האגודה שלהן לאחר אסיפה היסטורית בחוף השנהב] (בצרפתית). France Info. Cette assemblée et cette 8e édition du Festilag ont été l'occasion de rendre hommage aux actrices pionnières du cinéma africain [...] la Nigérienne Zalika Souley [האסיפה הזו והמהדורה השמינית הזו של Festilag היו הזדמנות להוקיר את השחקניות החלוצות של הקולנוע האפריקאי [...] זאליקה סולי הניגרית.] {{cite web}}: (עזרה) Zalika Souley, doyenne of African cinema, dies at 74, WION, ‏29 ביולי 2021 (באנגלית)
בית הכנסת עושה שלום

עושה שלום הוא בית הכנסת היחיד בלורל, מרילנד, ואחד מחמשת בתי הכנסת הרקונסטרוקציוניסטים במטרופוליטן בולטימור-וושינגטון. חברי הקהילה מגיעים ממחוזות סמוכים רבים, בהם מחוזות הווארד, מונטגומרי, הנסיך ג'ורג' והמלכה אן. בית כנסת עושה שלום נוסד בשנת 1966, והצטרף לתנועה הרקונסטרוקציוניסטית בשנת 1979. דריה וג'וש ג'ייקובס ולדה, זוג נשוי של רבנים, הפכו לרבני הקהילה באוגוסט 2017. עושה שלום ידוע במבנה בית הכנסת הייחודי שלו, הבנוי מ-"כנפיים" כחולות וכיפה זוהרת. במתחם מתקיימות תפילות שבת שבועיות, פועל בית ספר דתי, חינוך למבוגרים, ותוכניות ואירועים שונים אחרים. מדיה וקבצים בנושא בית הכנסת עושה שלום בוויקישיתוף אתר האינטרנט הרשמי של בית הכנסת עושה שלום Oseh Shalom - History (ארכיון) Google Maps - Reconstructionist near Maryland Oseh Shalom - Leadership(הקישור אינו פעיל) Travis Price Architects - Institutional (ארכיון)
בית הכנסת צלאת בן שאיף

בית הכנסת צלאת בושאיף בעיר זליתן שבלוב היה בית כנסת היסטורי ואתר עלייה לרגל בל"ג בעומר וסוכות ליהודי לוב. על פי חלק מהמקורות, בית הכנסת נבנה בערך בשנות ה-60 של המאה ה-11. מסורת אחת מספרת שהוא נבנה על ידי יהודי בשם שאייף ואשתו שוישה. על פי מקור אחר, בית הכנסת נבנה או הורחב על ידי אדם בשם בושאייף בשנת 1860. בתקופת השלטון העות'מאני המבנה הפך למקום עלייה לרגל וללימוד של ספר הזוהר. בית הכנסת נשרף בשנת 1868 על ידי מוסלמים, ונבנה מחדש בשנת 1870 על ידי פאשה מטריפולי בהוראת הסולטאן העות'מאני. שרפה נוספת, הפעם ללא כוונת זדון, הרסה את בית הכנסת בשנת 1912, כאשר טריפולי הייתה בשליטת איטליה. הוא נבנה מחדש זמן קצר לאחר מכן. בית כנסת אחר בבנגאזי נבנה על פי אותו המודל של בית הכנסת צלאת בן שאיף. לאחר יציאת המונים של יהודים מלוב בין השנים 1949–1951, בנו עולים לובים בישראל העתק של בית הכנסת בזיתן, מושב הסמוך ללוד. בית הכנסת בזליטן היה בשימוש עד עזיבת אחרוני היהודים את לוב לאחר מלחמת ששת הימים. בית הכנסת נותר על כנו עד שנות השמונים כשהוא סגור, ובשנת 1984 נכתב במעריב שהלובים לא הרסו את בית הכנסת מחשש שיבולע להם. לבסוף נהרס בית הכנסת בהוראתו של מועמר קדאפי, והוחלף במתחם דירות. יהדות לוב פליטים יהודים ממדינות ערב מדיה וקבצים בנושא בית הכנסת צלאת בן שאיף בוויקישיתוף אברחם בן יעקב, בתי הכנסת של עדות המזרח, מחניים, 6 בספטמבר 1964 אברהם אלמליח, ערי הפרעות בטריפולינטיה, זליתן, הד-המזרח, 14 בדצמבר 1945 חמישים שנות היסטוריה, החרות, 6 ביולי 1914 יוצאיי לוב חגגו לפי מסורת העיירה זיליתן, מעריב, 21 במאי 1984 Roumani, Judith (באוגוסט 2009). "From Zliten to Zetan: The Journey of a Libyan Jewish Community and a Tale of Lag B'Omer". Covenant. נבדק ב-24 בפברואר 2013. {{cite web}}: (עזרה)
משה מרקוביץ (קצין)

משה מרקוביץ (נולד ב־1955) הוא קצין צה"ל בדימוס שכיהן כקצין קשר אלקטרוניקה ומחשבים ראשי בצה"ל, בדרגת תת-אלוף. משה מרקוביץ נולד בשנת 1955 בצפת, להורים ניצולי השואה. בשנת 1973 התגייס לצה"ל ושירת כאלחוטן מורס. בשנת 1975 סיים קורס קציני קשר. שירת כקצין קשר בגדוד "הבוקעים הראשון" של חטיבת גולני וכמ"פ הפעלה בגדוד הקשר של פיקוד הצפון. השתחרר מצה"ל ולמד לתואר ראשון בסוציולוגיה באוניברסיטה העברית בירושלים. בסיום לימודיו חזר לשירות קבע ומונה לקצין קשר חטיבתי של חטיבת גולני, תפקיד אותו מילא במלחמת שלום הגליל, שבה נפצע בעת ההכנות לכניסה לביירות. שירת כקצין אג"ם קשר בפיקוד צפון, סגן קצין קשר באוגדה 36 וראש מדור מבצעים במפקדת קצין קשר ואלקטרוניקה ראשי (מקשר"ר). בשנת 1986 מונה לקצין קשר במפקדת קצין חי"ר וצנחנים ראשי בדרגת סא"ל, ובהמשך מונה לראש ענף מבצעים במקשר"ר וקצין קשר של אוגדה 36. בשנת 1991 עלה לדרגת אל"ם ומונה למפקד קשר ואלקטרוניקה פיקודי (מקשא"פ) דרום. בשנת 1994 למד לתואר שני במינהל עסקים באוניברסיטת תל אביב ולאחר מכן מונה לרמ"ח אג"ם ותורה במקשר"ר. בוגר קורס מפקדי אוגדות. ביולי 1999 מונה לקצין קשר אלקטרוניקה ומחשבים ראשי. שירת בתפקיד זה עד אוגוסט 2002. מאז שחרורו מצה"ל עוסק בתפקידי ניהול. בנובמבר 2002 מונה לסמנכ"ל פיתוח עסקי בחברת תדיראן קשר ובשנת 2004 מונה לסמנכ"ל ומנהל חטיבת הקשר הטקטי בחברה. בשנת 2007 מונה לסמנכ"ל בחטיבת היבשה של חברת אלביט מערכות ושימש בתפקיד זה עד 2012. יחד עם אבי כהן הקים את חברת הסייבר Celare והוא משמש יו"ר שלה. בדצמבר 2018 הקים את חברת "מגניפיקה וי אר" להדרכה באמצעות מציאות מדומה והוא מנכ"ל החברה. מרקוביץ הוא בעל תואר ראשון במשפטים מהמרכז הבינתחומי הרצליה ומשנת 2018 הוא חבר בלשכת עורכי הדין. דניאל רוזן, תא"ל משה מרקוביץ – מפקדו החמישה־עשר של חיל הקשר, האלקטרוניקה והמחשבים, באתר העמותה להנצחת חללי חיל הקשר והתקשוב, יוני 2020 משה מרקוביץ, ברשת החברתית LinkedIn עינב בן יהודה, משה מרקוביץ, עד לאחרונה קצין קשר ראשי, מונה לסמנכ"ל פיתוח עסקי בתדיראן קשר, באתר TheMarker‏, 20 בנובמבר 2002 אבי וייס, חשיפת סטארטאפ שהיה עד כה "מתחת הרדאר" בתחום הגנת הסייבר, Telecom News,‏ 2 בפברואר 2019